text: Nixon blev matchvinder for Esbjerg
  21 november 2015 kl. 08.31
  Esbjerg vandt 1-0 på udebane mod bundproppen Herlev. Brock Nixon var matchvinder for Esbjerg.
  Den 28-årige canadier Brock Nixon sørgede fredag aften for, at Esbjerg Energy kunne køre den lange tur fra københavnerforstaden Herlev som sejrherrer. Han scorede kampens enlige mål i første periode.
  Bundholdet Herlev indtager sidstepladsen i Metalligaen, og selvom Esbjerg vandt så knebent som muligt med cifrene 0-1, var det alligevel vestjydernes første regulære udesejr i denne sæson.
  To andre gange er det også blevet til udesejr, men først efter forlænget spilletid. Denne gang blev for første gang til tre point på udebane.
  Esbjerg Energy ligger fortsat på fjerdepladsen i Metalligaen.
  